title: Pan Jempenit tekén Mén Jempenit
text: Kacarita jani i bikul kecag-kecig ngalih-ngalihin petiné. Tepukina lantas, tur pongponga petiné  ban i bikul. I meong di sampingné, tepukina lantas bungkungné Pan Jempenit lantas jemaka. Suba keto, mamesu lantas i bikul ajaka i meong, tur kaukina i cicing. Dugasé ento hujan lantas bales pesan, tur tukadé blabar gedé, déning keto keweh lantas kenehné i bikul ngomong lantas tekén timpalné. "Ih... cicing, jani dija ambahin mulih déning tukadé blabar". Masaut i cicing, "Jalan suba tuuk dogen". Masaut i bikul, "lamun keto cai ngaba bungkunge".